Haelwaarskuwing vir Bloem uitgereik | Maroela Media
Twee in hof ná moord op Pofadder-hoteleienaar
'Fluitjieblasers' sê korrupsie, plundering volop in weermag
Foto: Suid-Afrikaanse weerdiens
Die Suid-Afrikaanse weerdiens en versekeringsmaatskappye het Sondag 'n waarskuwing aan inwoners van die Mangaung-munisipaliteit en Letsemeng- plaaslike munisipaliteit gestuur om vir erge hael gereed te wees.
"Die erge storm is noord van Orania in die Noord-Kaap opgemerk en beweeg noordoos oor die Letsemeng- munisipale gebied tot by Bloemfontein," het die weerdiens gesê.
Die weerdiens het gesê dié gebiede kan 'n groot hoeveelheid klein haelkorrels asook swaar reënval verwag. Groot haelkorrels, sterk stormwinde en swaar reënval kan oor die Letsemeng- munisipale gebied en Bloemfontein verwag word.
Die weerdiens het ook 'n waarskuwing uitgereik vir 'n storm oor Bloemhof wat tussen Leeudoringstad en Orkney groot haelkorrels, sterk winde en swaar reënval kan meebring. Dié storm beweeg oos en noordoos.
Dertig jaar terug het 'n ou weer profeet al gesê: die weer het mal geword. Menende dit is onvoorspelbaar. En dit is. Hellen Zille sê ook so. MAAR dit is steeds 'n voorspelling nie 'n waarborg nie. Onthou dit.
Daai storm is ure trug reeds oor Lesotho. Ons het 7 mm reën gekry, en 'n klein bietjie 5mm deursnit haelkorrels saam dit. Geen sterk wind nie. Ek dink daai Keniaanse Amerikaner by NASA is reg dat die wolke in kleiner druppeltjies kondenseer, wat baie moeiliker reën as wat ons selfs 10 jaar gelede gewoond was. En nog ander probleme ook. Baie hartseer!
Ons het oor die naweek in florida roodepoort die ergste wind ooit gehad ek was so bang. Niks reen niks weerlig net vreeslike erg wind deur die nag.